Muse

Muse er eit britisk alternativ rockeband frå Teignmouth i Devon. Gruppa vart skipa i 1994 av skulekameratane Matthew Bellamy (vokalist, gitarist, pianist, keyboard), Chris Wolstenholme (bassist og støttevokal) og Dominic Howard (trommeslagar). Gruppa er kjend for sine energiske live-framsyningar.

Muse har gjeve ut sju studioalbum: Showbiz (1999), Origin of Symmetry (2001), som gjorde at dei slo igjennom i mellom anna Noreg og Storbritannia, Absolution (2003), Black Holes and Revelations (2006), The Resistance (2009), The 2nd Law (2012) og Drones (2015). Dei har også laga fire konsertalbum, Hullabaloo Soundtrack (2002), som er ei samling av B-sider, Absolution Tour (2005), H.A.A.R.P (2008), som dokumenterer opptredena gruppa hadde på Wembley Stadium i 2007, og Live at Rome Olympic Stadium (2013).

Bandet blei nominert til Mercury Prize for Black Holes and Revelations, som ogso blei kåra til det tredje beste albumet frå 2006 av NME. Muse har vunne ei rekkje andre musikkprisar, inkludert fem MTV Europe Music Awards, seks Q Awards, åtte NME Awards, to Brit Awards for «Beste britiske liveband», ein MTV Video Music Award, fire Kerrang! Awards og ein American Music Award. Dei blei ogso nominert til fem Grammy Awards, der dei vann «beste rockealbum» for The Resistance. Gruppa har selt over 17 millionar album på verdsbasis.

Musikalsk stil
Allmusic skildra musikken til bandet som ein «blanding av progressiv rock, glam, electronica, og Radiohead-påverka eksperimentering.» Stilen til bandet er òg blitt sett på som «space rock». Bandet blandar elektronisk musikk, kunst rock, eksperimentell rock, klassisk musikk, rock opera og mange andre sjangrar.

Lyrisk
Dei fleste av dei tidlegaste songane til Muse handlar om introspektive tema slik som forhold, sosial framadgjering, og vanskane dei hadde då dei prøvde å etablera seg i heimbyen sin. Song-konsepta har vorte meir ambisiøse etter som bandet har oppnådd framgang. Albumet Origin of Symmetry (2001) handlar om frykt for utviklinga til teknologi og Absolution (2003) hovudsakleg om apokalypse. Black Holes And Revelations (2006) handlar om katastrofal krig og The Resistance (2009) var eit konseptalbum basert rundt handlinga og temaet til George Orwell si bok 1984. Det sjette studioalbumet deira, The 2nd Law (2012) er knytt til økonomi, termodynamikk og apokalyptiske tema. Det siste albumet deira, Drones (2015) brukar sjølvstyrte drapsdronar som ein metafor for hjernevasking og tap av empati.

Bøker som Muse sine tekstar er inspirert av er m.a.:
1984 av George Orwell
Brainwashing: The Science of Thought Control av Kathleen Taylor
Confessions of an Economic Hitman av John Perkins
Rule by Secrecy av Jim Marrs
The Grand Chessboard: American Primacy and Its Geostrategic Imperatives av Zbigniew Brzezinski
Hyperspace av Michio Kaku
Den tolvte planet av Zecharia Sitchin.

Band-medlemmar
Matthew Bellamy - vokal, gitar, keyboard, synthesizer, keytar (1994-no)
Christopher Wolstenholme - bass, backing vokal, keyboard, munnspill (1994-no)
Dominic Howard - trommer, perkusjon, synthesizer (1994-no)
Turné-medlemmar
Morgan Nicholls - keyboard, musikksampling, perkusjon, gitar, backing vokal (2004, 2006-dd)
Dan Newell - trompet (2006-2008)
Alessandro Cortini - keyboards, synthesizer (2009, innbyttar)

Muse opptrer på Black Holes and Revelations-turneen i 2007.

 Diskografi 
Studioalbum
 Showbiz (1999)
 Origin of Symmetry (2001)
 Absolution (2003)
 Black Holes and Revelations (2006)
 The Resistance (2009)
 The 2nd Law (2012)
 Drones (2015)
 Simulation Theory (2018)
 Will of the People (2022)

Konsertalbum
 Hullabaloo Soundtrack (2002)
 Absolution Tour (2005)
 H.A.A.R.P (2008)

Turnéar
US Campus Invasion Tour 2005 (2005)
Black Holes and Revelations Tour (2006–08)
The Resistance Tour (2009–11)
The 2nd Law World Tour (2012–14)
Psycho Tour (2015)
Drones World Tour (2015)

 Kjelder 

Denne artikkelen bygger på «Muse (band)» frå , den 7. oktober 2015.

 Bakgrunnsstoff 
 Offisiell nettstad

Kategori:Musikkgrupper skipa i 1994
Kategori:Engelske rockegrupper
Kategori:Muse
Kategori:Grammy-vinnarar
Kategori:Ivor Novello-prisvinnarar
Kategori:Brit Award-vinnarar